Corlea gaan kinderhuis met konsert steun | Netwerk24
Corlea Botha Foto: Francois Olivier Photography
In 'n verklaring sê Botha en Van der Merwe hulle bied Hartklop van 'n vrou aan omdat die kinderhuis die afgelope paar maande "swaar gebuk" gaan onder die finansiële implikasies van die nasionale staat van inperking.
Botha sê die kinderhuis lê haar baie na aan die hart – dit is hoekom sy ingestem het om een van hul beskermers te wees.
"Ons hoop dat ons met dié vertoning nie net 'n finansiële bydrae aan die kinderhuis kan maak nie, maar ook ons land se vroue kan bemoedig gedurende hierdie beproewende tye van die Covid-19-pandemie."
Van der Merwe, ook een van die kinderhuis se beskermers, sê die emosionele welstand van kinders en vroue lê haar ook baie na aan die hart. "Dit is regtig 'n voorreg om te weet dat ons met dié konsert nie net hopelik vroue se harte kan aanraak nie, maar ook dié van die personeel en kinders by die kinderhuis."
'n Kaartjie vir die vertoning kos R100 en kan op iTickets bespreek word. Kykers kan die vertoning vanaf 8 Augustus om 19:00 kyk. Dit sal tot 15 Augustus om 20:00 beskikbaar wees.
Een gelukkige kaartjiehouer sal 'n gratis voorkomskonsultasie van 60 minute, ter waarde van sowat R2 500, van Van der Merwe wen.
Lede van die publiek wat 'n skenking aan die Abraham Kriel-kinderhuis wil maak, kan die woord FONDS na 39236 SMS. Dit kos R15.
Meer oor: Staat Van Inperking | Musiek | Koronavirus | Covid-19-Pandemie | Corlea Botha | Covid-19 | Kinderhuis